Diari Oficial de la Generalitat Valenciana


Sumari del DOGV 9367, del 22-06-2022 (2022/5817)

RESOLUCIÓ de 17 de juny de 2022, del secretari autonòmic d'Educació i Formació Professional, de concessió d'ajudes econòmiques en concepte de subvenció, dirigides als centres privats concertats, per al desenvolupament d'un programa d'acompanyament, motivació i reforç escolar personalitzat a l'alumnat més vulnerable educativament, dins del programa de cooperació territorial «PROA» (2021/2024).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9367

Data del DOGV
:   22-06-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/5817


Data del document
:   17-06-2022

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

RESOLUCIÓ de 17 de juny de 2022, del secretari autonòmic d'Educació i Formació Professional, de concessió d'ajudes econòmiques en concepte de subvenció, dirigides als centres privats concertats, per al desenvolupament d'un programa d'acompanyament, motivació i reforç escolar personalitzat a l'alumnat més vulnerable educativament, dins del programa de cooperació territorial «PROA» (2021/2024). [2022/5817]  
  
Per la Resolució de 10 de setembre de 2021, de la Secretaria d'Estat d'Educació, es publica l'Acord de la Conferència Sectorial d'Educació de 21 de juliol de 2021, pel qual s'aprova la proposta de distribució territorial i els criteris de repartiment dels crèdits gestionats per comunitats autònomes destinats al Programa per a l'orientació, avanç i enriquiment educatiu en centres d'especial complexitat educativa (programa «PROA+»), en l'exercici pressupostari 2021 (BOE 228, 23.09.21).  
  
Per la Resolució de 7 d'abril de 2022, de la Conselleria d'Educació, Cultura i Esport, per la qual s'aproven les bases reguladores, la modificació del Pla estratègic de subvencions d'aquesta conselleria i la convocatòria d'ajudes econòmiques en concepte de subvenció, dirigides als centres privats concertats, per al desenvolupament d'un programa d'acompanyament, motivació i reforç escolar personalitzat a l'alumnat més vulnerable educativament, dins del programa de cooperació territorial «PROA» (2021/2024). (DOGV 9317, 11.04.22).  
  
De conformitat amb la base tretzena de la Resolució de 7 d'abril de 2022, es va publicar en la pàgina web de la Conselleria d'Educació, Cultura i Esport la resolució provisional, en l'annex I de la qual apareixen els centres seleccionats per a desenvolupar el programa «PROA+», així com les hores de personal addicional assignat fins al curs 2023-2024.  
Complits els tràmits establits en la convocatòria, una vegada finalitzat el termini per efectuar al·legacions, l'òrgan instructor ha elaborat l'informe corresponent a la comissió assessora i avaluadora de la proposta d'autorització de desenvolupament del programa i d'assignació d'hores addicionals de professorat per a «PROA+», atenent els criteris establits en la resolució de convocatòria.  
Vista la proposta de la comissió assessora i avaluadora de desenvolupament del programa i d'assignació d'hores addicionals de professorat per a PROA, atenent la disponibilitat pressupostària, i en virtut del que disposa la convocatòria, resolc:  
  
Primer  
Autoritzar el desenvolupament d'un programa d'acompanyament, motivació i reforç escolar personalitzat a l'alumnat més vulnerable educativament, dins del programa de cooperació territorial «PROA+» (2021-2024) als centres docents privats concertats que figuren en l'annex I d'aquesta resolució.  
Assignar les hores de professorat addicional per al desenvolupament del programa en cada centre, que figura, també, en l'annex I. L'assignació màxima segons el resolc quart de l'annex II de la resolució de convocatòria és de 912.200 - per a l'exercici 2022. Una vegada convertida l'assignació monetària de cada centre en hores de docència la quantitat total assignada és de 894.680,526 - amb un romanent de 17.519,474 ?.  
El pagament es realitzarà amb càrrec a la línia de subvenció S8617, capítol IV, de la secció, servei, centre gestor i programa 07.07.56.9911.104.36 Mecanisme recuperació i resiliència, MRR Educació i Formació Professional, prevista en la llei de pressupostos de la Generalitat per a l'exercici 2022.  
  
Segon  
Desestimar les sol·licituds que s'assenyalen en l'annex II, pels motius indicats en cada cas.  
  
Tercer  
La Inspecció d'Educació supervisarà la correcta utilització de la totalitat de les hores addicionals de professorat assignades als centres beneficiaris, i en farà el seguiment del PEM (Pla Estratègic de Millora). Si amb motiu d'aquesta supervisió i seguiment, la Inspecció d'Educació detectara algun incompliment en les obligacions dels centres beneficiaris, ho comunicarà a la direcció general competent en matèria d'innovació i qualitat educativa, amb la finalitat que s'informe a la comissió assessora i avaluadora, i es procedisca a la substitució del centre en la participació del programa si s'escau.  
  
Quart  
Atenent al resolc catorzé de l'annex II de la Resolució de 7 d'abril de 2022, de la Conselleria d'Educació, Cultura i Esport, per la qual s'aproven les bases reguladores, la modificació del Pla estratègic de subvencions d'aquesta conselleria i la convocatòria d'ajudes econòmiques en concepte de subvenció, dirigides als centres privats concertats, per al desenvolupament d'un programa d'acompanyament, motivació i reforç escolar personalitzat a l'alumnat més vulnerable educativament, dins del programa de cooperació territorial «PROA» (2021/2024), aquesta resolució tindrà efectes des de l'endemà de la publicació en la pàgina web de la Conselleria d'Educació, Cultura i Esport   
  
https://ceice.gva.es/va/web/innovacion-calidad/proaplus  
  
Cinqué  
Contra aquesta resolució, que esgota la via administrativa, podrà interposar-se recurs contenciós administratiu en el termini de dos mesos, a comptar des de l'endemà de la publicació en el web de la Conselleria, d'acord amb el que estableix l'article 46.1 de la Llei 29/1998, de 13 de juliol, reguladora de la jurisdicció contenciosa administrativa, o, potestativament, recurs de reposició davant l'òrgan que la dicta, en el termini d'un mes computat en els mateixos termes, de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques. Tot això, sense perjudici que els interessats puguen presentar qualsevol altre recurs que consideren escaient.  
  
València, 17 de juny de 2022.- El secretari autonòmic d'Educació i Formació Professional: Miguel Soler Gracia.